Princ **Felix od Salm-Salma** (Anholt, 1828. – Saint-Privat, 1870.), pruski vojni oficir kneževskog podrijetla i plaćenik.

Salm-Salm je služio u vojsci Schleswig-Holsteina (pruska vojska), u austrijskoj vojsci, vojsci Unije tokom Američkog građanskog rata, vojsci cara Maksimilijana u Meksiku i nakon toga u pruskoj vojsci. Poginuo je u akciji tokom Francusko-pruskog rata.

Život
-----

Princ Felix od Salm-Salma rođen je u dvorcu Anholt, *rezidenciji* ondašnje Kneževine Salm, koja je do 1815. godine bila uključena u prusku pokrajinu Vestfaliju. Bio je treći i najmlađi sin princa Florentina, ranije vladajućeg princa od Salm-Salma, i njegove supruge Flaminije Rossi, korzikanske plemkinje i nećakinje princa Felicea Baciocchija. Bečki kongres 1815. potvrdio je gubitak suvereniteta dinastije Salm, ali je priznao zadržavanje kraljevskih privilegija prinčeva od Salm-Salma kao medijatizirane kuće (*Standesherren*) u Njemačkom savezu.

Felix je odrastao obučavajući se za vojnika u kadetskoj školi u Berlinu i postao je oficir u pruskom 11. Husarskom puku 1846. Rano je učestvovao u Prvom šlezviškom ratu između sjeverne Njemačke i Danske. Teško ranjen u okršaju kod Arhusa 18. maja 1849. pokazao je hrabrost u borbi. Nakon rata pridružio je se austrijskoj vojsci, sudjelujući u austro-sardinskom ratu 1859.

Međutim, njegov nestalan način života udaljio je ga od porodice, te veliki kockarski dugovi, kao i nekoliko skandala i duela konačno su ga primorali da odseli. Felix se nije dobro slagao sa svojim najstarijim bratom Alfredom, koji je kasnije naslijedio oca kao glava kuće sa naslovom 5. princa od Salm-Salma.

Godine 1861. Felix je stigao u Sjedinjene Države i ponudio svoje usluge vojsci Unije u Američkom građanskom ratu. Dobio je pukovničko ovlaštenje i raspoređen je u štab brigadnog generala Louisa Blenkera. U to vrijeme je počeo da se udvara Amerikanki po imenu Agnes Leclerc Joy. Upoznao ju je na prijemu kod predsjednika Abrahama Linkolna u Washingtonu, gdje ga je predstavio pruski izaslanik Friedrich von Gerolt. Po jednoj anegdoti, Gerolt je ga predstavio titulom *princa* a Lincoln ga je potom pljesnuo po ramenu i rekao: «No, kod nas nebiste trebali se toga sramiti.» Felix i Agnes će se vjenčati morganski u augustu 1862. Agnes Salm-Salm bi se na kraju pridružila Felixu na bojnom polju jer nije mogla podnijeti da bude bez njega. Te zime preuzeo je komandu nad 8. Njujorškim dobrovoljačkim pješadijskim pukom – koji je odlučio da Gustav Struve podnese ostavku u znak protesta – ali će tamo ostati samo do zime.

U februaru uhićen je zato što se lažno predstavljao kao pukovnik 68. Njujorške dobrovoljačke pješadijske pukovnije i obogatio se prikupljanjem sredstava od mladih oficira koji su očekivali da će za njih dobiti provizije u svom puku. Na kraju je pušten i zapravo imenovan za pukovnika 68. Njujorške u junu 1864. služeći pod brigadnim generalom Jamesom B. Steedmanom u Tennesseeju i u Georgiji, učestvovao je u bici kod Nashvillea, a pred kraj rata je bio dodijeljen komandi postaje u Atlanti. Salm-Salm je otpuštanje iz vojne službe iz dobrovoljaca 30. novembra 1865. Dana 13. januara 1866. predsjednik Andrew Johnson ga je predložio za čin brevet brigadnog generala, počev od 13. aprila 1865. godine, a Senat Sjedinjenih Država je potvrdio imenovanje 12. marta 1866.

Salm-Salm u meksičkoj uniformi.
Nakon što je američki građanski rat završio, Salm-Salm je ponudio svoje usluge habsburškom caru Maksimilijanu od Meksika i krenuo u Meksiko u februaru 1866. godine. Maksimilijan je aktivno promicao američke vojnike da dosele u Meksiko nakon rata kako bi poboljšali odnose sa zemljom. Salm-Salm je bio u neobičnom položaju jer se već borio na strani Unije, dok se većina Amerikanaca koji su se preselili u Meksiko nakon građanskog rata borila za Konfederaciju. Do ljeta je postavljen za pukovnika i postao je carev ađutant i upravitelj kraljevskog domaćinstva. Bio je zarobljen u Querétaru zajedno sa carem, ali ne prije nego što je napravio hrabru juriš sa svojom husarskom konjicom u pokušaju da spasi Maksimilijana od okolne meksičke republikanske vojske pod Benitom Juárezom. Zajedno sa carem i njegovim najvišim generalima Tomasom M. Camachom i Miguelom Miramónom osuđen je na smrt strijeljanjem. Zahvaljujući neumornim naporima njegove supruge – koja je takođe pokušala da dobije pomilovanje za cara Maksimilijana – Juárez ga je pomilovao i pustio iz pritvora u decembru 1867. Tokom zatočeništva unaprijeđen je u čin brigadnog generala.

Ubrzo nakon toga, vratio je se u Europu i ponovo stupio u prusku vojsku kao major u 4. Gardijskom grenadirskom puku. Poginuo je kod Saint-Privatu kod Gravelottea u francusko-pruskom ratu. Njegova vjerna supruga Agnes, koja mu se ponovo pridružila služeći kao medicinska sestra na bojnom polju, je naredila da se njegovi posmrtni ostaci prebace u porodičnu kriptu u dvorcu Anholt u Njemačkoj.

Njegove memoare je uredio njemački pisac Otto von Corvin. Sudbina princa Salm-Salma kasnije je ovjekovječena u kolportažnim romanima Karla Maya. U romanu *Wilder Lorbeer* spisateljica Juliane von Stockhausen je tematizirala i obradila život njegove supruge Agnes zu Salm-Salm, Felixovu osobnost i njegovu vojnu karijeru.

Djela
-----

* ()  *Queretaro: Blätter aus meinem Tagebuch in Mexico*. **1**. Kröner. 1868.
* ()  *Queretaro: Blätter aus meinem Tagebuch in Mexico*. **2**. Kröner. 1868.
* ()  *My Diary in Mexico in 1867, including the Last Days of the Emperor Maximillian*. **1**. London: Richard Bently. 1868.
* ()  *My Diary in Mexico in 1867, including the Last Days of the Emperor Maximillian*. **2**. London: Richard Bently. 1868.

Bilješke
--------

1. ↑  Wilhelm Florentin Ludwig Karl Fürst zu Salm-Salm (1786-1846)
2. ↑  Flaminia de' Rossi (1795-1840)
3. ↑  Felice Pasquale Baciocchi (1762–1841), francuski general i političar, Napoleonov šurjak
4. ↑  Alfred Konstantin Alexander Angelus Maria zu Salm-Salm (1814-1886)

Izvori
------

1. ↑  () Gastel, Ingeborg Brigitte (5. 7. 2008). „My line to Prince Felix zu Salm-Salm". Arhivirano iz originala na datum 2008-07-05. Pristupljeno 12. 01. 2023.
2. ↑  () Lundy, Darryl. „Felix Prinz zu Salm-Salm". The Peerage. Pristupljeno 12. 01. 2023.
3. 1 2 3  Eicher sfn error: no target: CITEREFEicher (help)
4. ↑  Eicher, 2001, p. 756.
5. ↑  () Moreno, Daniel A. (1982). *El sitio de Querétaro según protagonistas y testigos*. Mexico: Editorial Porrua. str. 291. ISBN 9684327293.

Literatura
----------

***Felix Salm-Salm*** na Wikimedijinoj ostavi

* () Coffey, David (2002). *Soldier Princess: The Life and Legend of Agnes Salm-Salm in North America, 1861–1867*. Texas A&M University Press. ISBN 978-1-58544-168-6.
* () von Corvin, Otto (1870). „Ein deutscher Prinz in Amerika". *Die Gartenlaube* **2**: 24.
* () Eicher, John H.; Eicher, David J. (2001). *Civil War High Commands*. Stanford: Stanford University Press. ISBN 0-8047-3641-3.
* () Salm-Salm, Agnes Elisabeth Winona (1876). *Ten Years of My Life*. London: Ruchard Bentley & Sons.
* () Bernhard von Poten: *Salm-Salm, Felix Prinz zu* u:  *Allgemeine Deutsche Biographie (ADB)*. Leipzig: Duncker & Humblot. 1890.
* () White, Robert N. (2003). *The Prince and The Yankee*. London: I. B. Tauris & Company. ISBN 1-86064-897-5.
* () Constantin von Wurzbach: *Salm-Salm, Felix Prinz zu* u:  *Biographisches Lexikon des Kaiserthums Oesterreich*. Wien: Kaiserlich-königliche Hof- und Staatsdruckerei. 1874.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 37291777
* ISNI: 0000 0000 7369 2782
* GND: 101870957
* SUDOC: 167793802
* BNF: cb10742321g (podaci)
* NKC: xx0154626

 |